Die belangrikste vers in die Bybel - www.bybelkennis.co.za
by Coen Slabber · Published 21/11/2015 · Updated 07/10/2015
Learning to pray doesn’t offer us a less busy life; it offers us a less busy heart. —Paul Miller
D. Greear sê dat hy dink Romeine 4:5 is die belangrikste vers in die Bybel. Hier kry ons die evangelie. Kom ons kyk na die direkte vertaling in die Interliniêre Bybel:
En aan die een wat nie werk nie, maar wat glo in Hom wat die goddelose regverdig maak, word sy geloof gereken tot geregtigheid.
Die kernwoord om hierdie vers te verstaan, is gereken. Kom ons kyk eers na wat hierdie woord nie beteken nie.
Gereken beteken nie dat geloof mense regverdig maak nie
Paulus praat hier van Abraham. Ons sien dat Abraham se lewe hom nie outomaties ‘n regverdige man gemaak het nie. Hy word steeds deur kompromië gepla. Hy twyfel aan God se beloftes en slaap met Hagar om ‘n erfgenaam te kry. By twee geleenthede los hy vir Sara oor aan die genade van magtige konings. Deur God se genade het die konings nooit dit gebruik nie. Alles gebeur na Abraham se verklaring van sy geloof in Genesis 15:6. Dat Abraham se geloof aan hom gereken word, beteken nie dat hy nou skielik regverdig optree nie.
Gereken beteken nie dat geloof regverdigheid is nie
Baie mense glo dat as jy geloof het, is niks anders belangrik nie. Geloof is die goue standaard van gehoorsaamheid. Maar geloof is nie die belangrikste deug wat daar is nie. Paulus sê dat dit liefde is. Hy sê dat geloof sonder liefde feitlik waardeloos is. Jesus het ook die hele wet opgesom met liefde – liefde vir God en liefde vir jou naaste.
Maar wat beteken gereken dan? Gereken beteken dat God my geloof as regverdigheid tel al is dit nie. Regverdigheid is nie iets wat ons bereik nie; dit is iets wat ons ontvang. Dit is ‘n gawe van God wat ons op grond van ons geloof ontvang – nie verdien nie. Ware geloof is ‘n verklaring van bankrotskap. Ek së as ‘t ware vir God: “Ek vertrou U, want ek het niks anders om aante bied nie.”
As ek op Jesus se voltooide werk vir my verlossing vertrou, reken God dit as regverdigheid. God sê: “Noudat jy na my met leë hande kom, kan ek hulle vul.” Die evangelie sê nie: “Doen dit en jy verdien jou plek in die hemel” nie. Die evangelie sê: “Dit is klaar gedoen. Kom stukkend en vol sonde soos jy is; kom leeg en ontvang die ewige lewe.”